|  |
| --- |
| +\*xfs\*pvs\*lsu\*cvA\*xBj\*qkc\*oEa\*osi\*cvA\*chk\*pBk\*- +\*yqw\*kfm\*uDc\*cjc\*yni\*krn\*vro\*lja\*bui\*jus\*zew\*- +\*eDs\*lyd\*lyd\*lyd\*lyd\*Ayl\*nmi\*bED\*nyh\*Doa\*zfE\*- +\*ftw\*oyz\*knb\*ixA\*dlk\*ltl\*Arb\*BqE\*lrb\*Aok\*onA\*- +\*ftA\*tDn\*uhA\*obq\*kfm\*uis\*obE\*jCy\*obq\*sqk\*uws\*- +\*xjq\*now\*lpw\*Bwo\*btm\*nEy\*tzd\*jBC\*jcC\*DAr\*uzq\*- |

|  |
| --- |
|  |

**grb_3d_za_doc.gif**

**REPUBLIKA HRVATSKA  
 KRAPINSKO-ZAGORSKA ŽUPANIJA**

**Ž U P A N**

KLASA: 323-01/24-01/11

URBROJ: 2140-06/09-24-4

Krapina, 30. prosinca 2024.

Temeljem članka 32. Statuta Krapinsko-zagorske županije (Službeni glasnik Krapinsko-zagorske županije, broj: 13/01, 5/06, 14/09, 11/13, 13/18, 5/20, 10/21 i 15/21-pročišćeni tekst), članka 16. Programa Potpora za razvoj i unapređenje lovstva na području Krapinsko-zagorske županije za 2024. i 2025. godinu, Zakona o udrugama („Narodne novine“ broj 74/14, 70/17, 98/19 i 151/22), Uredbe o kriterijima, postupcima financiranja i ugovaranja programa i projekata od interesa za opće dobro koje provode udruge (Narodne novine, broj: 26/15 i 37/21), Pravilnika o provedbi programa razvoja i unapređenje lovstva u Krapinsko-zagorskoj županiji za 2024. i 2025. godinu („Službeni glasnik Krapinsko-zagorske županije“, broj 35/24), župan objavljuje

**JAVNI POZIV**

za dodjelu novčanih sredstava za razvoj i unapređenje lovstva na području Krapinsko-zagorske županije u 2025. godini

(1) Krapinsko-zagorska županija poziva lovoovlaštenike da se prijave za dodjelu financijske potpore u skladu s ovim Javnim pozivom lovoovlaštenicima za prijavu aktivnosti iz mjera Programa Potpora za razvoj i unapređenje lovstva na području Krapinsko-zagorske županije za 2024. i 2025. godinu (dalje u tekstu: Program) usmjerenih na unapređenje gospodarske funkcije lovstva, zaštita i očuvanje biološke i ekološke ravnoteže prirodnih staništa divljači, podizanje razine znanja u lovstvu radi intenziviranja razvoja i povećanja konkurentnosti, poboljšanje uvjeta za unapređenje lovstva i poslovanje u ruralnom prostoru, razvoj prepoznatljivosti tradicijskih vrijednosti prostora, promocija lovstva te povećanje prepoznatljivosti lovstva na području Krapinsko-zagorske županije (dalje u tekstu: Javni poziv).

(2) Ovaj Javni poziv odnosi se isključivo na lovoovlaštenike lovišta u Krapinsko-zagorskoj županiji koji imaju valjani ugovor o pravu lova i koji imaju ispunjene obaveze utvrđene predmetnim Ugovorom.

(3) Sukladno Programu, putem Javnog poziva, Lovoovlaštenci mogu prijaviti aktivnosti iz mjera:

* Mjera 1. Povećanje kvalitete infrastrukture u lovištima
* Mjera 2. Gospodarenje s divljači, zaštita divljači i lovišta
* Mjera 3. Promocija lovstva

(4)Mjere iz Programa uključuju sljedeće aktivnosti:

Mjera 1.:

* + rekonstrukcija i opremanje lovačkih domova,
  + gradnja i opremanje lovačkih streljana,
  + uspostava i uređenje poučnih staza, vidikovaca i ostale manje komunalne   
     infrastrukture
  + unapređenje lovnotehničkih i lovnogospodarskih objekata

Mjera 2.:

* primjena suvremenih tehnologija u lovstvu
* sprečavanje šteta u lovstvu
* sprečavanje širenja bolesti
* održavanje lovišta

Mjera 3.

* organizacija edukacija i lovačkih svečanosti, promocija lovstva i lovnog turizma

(4) Ukupna planirana vrijednost Javnog poziva je 12.000,00 EUR-a. Najmanji iznos financijskih sredstava koji se može prijaviti i ugovoriti po pojedinoj aktivnosti iznosi 100,00 EUR-a. Maksimalni iznos koji se može prijaviti i ugovoriti iznosi 1.000,00 EUR-a, odnosno 60% prihvatljivih troškova za maksimalno 3 aktivnosti.

(5) Rok za podnošenje prijava na Javni poziv započinje 30. prosinca 2024. godine, a završava 31. siječnja 2025. godine.

(6) U okviru ovog Javnog poziva Lovoovlaštenik može prijaviti i ugovoriti maksimalno 3(tri) aktivnosti iz Programa bez obzira u koju Mjeru aktivnosti pripadaju, na razdoblje provedbe do 12 mjeseci.

(7) Kako se može ostvariti prednost u financiranju aktivnosti iz mjera Programa te ostale informacije o Programu (visina potpore po pojedinoj aktivnosti, prihvatljivi troškovi...) detaljno su opisane u Uputama za prijavitelje.

(8) Prijave na Javni poziv dostavljaju se isključivo na propisanim obrascima koji su, zajedno s Uputama za prijavitelje, dostupni na mrežnim stranicama Krapinsko-zagorske županije (<https://kzz.hr/natjecaj/lovstvo-2025/>).

Prijave se šalju na propisanim obrascima u elektroničkom obliku putem online servisa *ePrijava*Krapinsko-zagorske županije. Obrasci su dostupni za preuzimanje u online servisu *ePrijava* <https://eprijava.kzz.hr/> ili preko poveznice na službenim mrežnim stranicama Krapinsko-zagorske županije: <https://kzz.hr/natjecaj/lovstvo-2025/>.

Postupak zaprimanja, otvaranja i pregleda dostavljenih prijava, procjene prijava, dostava dodatne dokumentacije, ugovaranje, donošenje odluke o dodjeli financijskih sredstava, podnošenje prigovora, postupanje s dokumentacijom detaljno su opisani u Uputama za prijavitelje.

Razmatrat će se samo prijave na Javni poziv koje su dospjele u roku za podnošenje te koje u cijelosti zadovoljavaju uvjete Javnog poziva.

(9) Sva pitanja vezana uz ovaj Javni poziv mogu se postaviti isključivo elektroničkim putem, na e-mail: [poljoprivreda@kzz.hr](mailto:poljoprivreda@kzz.hr).

**Ž U P A N**

Željko Kolar